વડા પ્રધાને જે રીતે પસંદગી કરી છે તેમાં માત્ર જ્ઞાતિ કે પ્રદેશને ધ્યાનમાં રાખીને મંત્રીમંડળને સંતુલિત કરવાનો પ્રયાસ નથી કર્યો, પરંતુ સાથેસાથે શિક્ષણ અને વયનંી પણ ધ્યાન રખાયું છે. યુવા મહિલા અનુપ્રિયા પટેલ એ ઓબીસી નેતા સોનેવાલ પટેલની દીકરી છે. માત્ર ૩૫ વર્ષની વયની અનુપ્રિયા પટેલ ભણેલીગણેલી અને ઉત્તરપ્રદેશમાં ભાજપ સાથે સમજૂતી કરી અપના દળ વતી ચૂંટણી લડીને મિરઝાપુરથી સાંસદ બન્યાં છે. બીજા એક ઓબીસી લીડર પી.પી. ચૌધરી છે. તેઓ પણ સુપ્રીમ કોર્ટના સિનિયર ઍડવોકેટ છે અને બંધારણના સંશોધન જેવા વિષયમાં તજજ્ઞ છે. દલિત સભ્યોમાં અર્જુનરામ મેઘવાલ છે તેઓ આઈએએસ અધિકારી રહી ચૂક્યા છે. ઉપરાંત અજય ટામટા અને કૃષ્ણરાજ પણ દલિતોમાં લોકપ્રિય અને શિક્ષણનું સારું બેકગ્રાઉન્ડ ધરાવતા નેતાઓ છે.